"SETSWANA PUO YA GAE MEPHATO 4-6 LENAANEFOKO akeronimi – lefoko le le agiwang ka go kapodisa ditlhaka/mafoko a ntlha a polelwana kgotsa leina (sekao; DIRT – Didiriswa tsa go Ithuta, go Ruta le Tshegetso). baakanya diphoso – go ntsha diphoso tsa mokwalo le matshwao a puiso a etswe tlhoko. baamogedi – bareetsi, babogedi, babuisi ba mefuta e e farologaneng ya tlhaeletsano ka kakaretso. baanelwa – batho ba mokwadi wa porosa a anelang ka ga bona, go tsenyeletsa le maina a bona boanedi – ditlhaloso le dikarologantsho tsa baanelwa boakaretsi – molawana o o reng thuto e fitlhelelwe ke barutwana botlhe ntle le go ba kgetholola ka ntlha ya bokoa bongwe jwa bona, e ka nna jwa dirwe tsa mmele kgotsa tlhaloganyo. bodiragatsi – go tsaya karolo mo motshamekong, sekao, terama. boiphediso – tiro e moithuti a batlang go e dira morago ga dithuto. (Dithuto tse a di tlhophileng tsa motheo di lebane le tiro eo.) boitlhamedi – mafoko a setheo kgotsa borutegi jo bo rileng; e le mareo a a ka itsiweng ke ba setheo fela boitshimololedi – boikakanyetsi jwa moithuti ka nosi jo bo kgethegileng, a bo ithaetse go tlhagisa kitso ya gagwe. bolau – selo se se kotsi/se se ka senyang tse di siameng dikarolo tsa polelo – dikarolwana tse di bopang polelo jk, lediri, sedirwa, letiro, dipolelwana jj. dipuisano – ditherisano tse go ikaeletsweng gore go dumalanwe ka mogopolo pele go tsewa tshwetso kgotsa go dirwa sengwe dingangisano – dikganetsano tse mo go tsona go nang le matlhakore a le mabedi ba bangwe ba dumelana le ntlha ba bangwe ba e ganetsa diponagalo – dilo dingwe tse di itlhophileng tse di tlhaolang se sengwe go se sengwe jaaka leboko e farologana le padi. Sekao; Diponagalo tsa leboko ke: ditema, dipoeletso, moribo, morumo, jj. dipotso tse di sa batleng dikarabo – jaaka “ A lo batla go boela mo pusong ele ya tlhaolele?” dipotso tse di tseneletseng – dipotso tse di lekang kitso bogolo jang ka dikgaisano le go itumedisa. ditshwanelo tsa botho – sengwe le sengwe se ka Molaotheo wa naga e leng tshwanelo ya moagi yo mongwe le yo mongwe, go se dira, bua, amogela jalo jalo kwa ntle ga go kgorelediwa kgotsa go kgoreletsa ba bangwe. emelela ntlha (go) – go emelela se o se buang/kwalang ka mabaka. go phopholetsa – go batla ka go utlwelela ka menwana o sa bone kgotsa go leka go tlhaloganya se o se utlwang ka go akanya. go tlhagisa ntlha ya gagwe – go akgela kgotsa go tshwaela. 106 PEGELO YA PHOLISI YA KHARIKHULAMO LE TLHATLHOBO (PPKT)"